Der var interesse fra hele verden, da en lokal murer fra Lønstrup satte sig for at flytte Rubjerg Knude Fyr. TV2 Nord var med helt tæt på. Se snigpremiere på ”Kjeld flytter fyret” her.

Historien om den lokale murer, der fik en vild idé og flyttede et 740 tons tungt tårn på rulleskøjter kunne til forveksling lyde som noget fra et Anders And-blad. Men murermester Kjeld Pedersen er ægte. Og sammen med dygtige entreprenører formåede han at redde Rubjerg Knude Fyr fra en trist skæbne i Vesterhavet. TV2 Nords kamerahold har fulgt Kjeld Pedersen tæt, siden han begyndte arbejdet med at flytte fyret. Som det eneste tv-hold havde vi eksklusiv adgang helt tæt på fyret, da det blev flyttet 70 meter den 22. oktober 2019, og folk fra nær og fjern stimlede sammen for at se et lille stykke historie blevet skrevet. Første del af ”Kjeld flytter fyret” bliver sendt onsdag 8. januar klokken 19.50, mens anden del bliver sendt 9. januar klokken 19.50 på TV2 Nord Salto. Du kan dog allerede nu se programmerne her: Husk, at der altid er masser af spændende programmer på tv2nord.dk/tv .